text: RTVA tallentaa Ritva-tietokantaan keskeisten kotimaisten radio- ja tv-kanavien ohjelmavirran kokonaisuudessaan sekä näytteitä yli 100 kanavalta. Laki velvoittaa myös ohjelmien tuottajia toimittamaan kaikista vuoden 2007 jälkeen ensiesityksensä saaneista ohjelmista alkuperäistasoisen kappaleen arkistolle.


title: Kansallinen audiovisuaalinen instituutti

text: Digitaalinen kaappaustallennus aloitettiin vuoden 2009 alussa, ja asiakaskäyttöön järjestelmä otettiin marraskuussa 2010. Tallennus tapahtuu KAVIn vuosittain laatiman ja opetus- ja kulttuuriministeriön hyväksymän tallennussuunnitelman mukaisesti.


text: Alkuperäistasoisten ohjelmien arkistoinnilla varmistetaan se, että ohjelmasta on arkistoitu uusintalähetyksen tai uuden julkaisun vaatimukset täyttävä kappale, jonka laatu on paras saatavissa oleva. Ohjelmat saavat varman säilytyspaikan arkiston suojissa, ja ne numeroidaan ja luetteloidaan tietokantaan.


text: Radio- ja televisioarkistoon talletettuja ohjelmia voi katsella ja kuunnella Kansallisen audiovisuaalisen instituutin tiloissa sekä alueellisissa katselu- ja kuuntelupisteissä. Vuoden 2009 alusta lähtien tallennettua ohjelmavirtaa voi katsella ja kuunnella kaikissa katselupisteissä. Niissä voi katsella myös Yleisradion vuosina 1957-2008 tuottamia ohjelmia. Arkistoituun materiaaliin voi tehdä myös tiedonhakuja. Talletettuja alkuperäislaatuisia ohjelmia voi katsella ja kuunnella ainoastaan KAVIn tiloissa. Katselu ja kuuntelu edellyttävät aineiston noutoa varastolta ja katselu- ja kuuntelutilan varaamista, joten siihen täytyy varata aika.


text: Mediakasvatus- ja kuvaohjelmayksikkö (MEKU) koordinoi ja edistää kansallista mediakasvatusta, kouluttaa kuvaohjelmaluokittelijoita ja valvoo heidän toimintaansa sekä valvoo kuvaohjelmien tarjoamista.


text: Mediakasvatus- ja kuvaohjelmayksikkö kouluttaa kuvaluokittelijat ja valvoo heidän toimintaansa (ks. tarkemmin kuvaohjelmalaki). Luokittelijat antavat ikärajat kuvaohjelmille – eli elokuville, tv-ohjelmille ja digitaalisille peleille. KAVIn pääasiallinen tiedotuskanava ikärajoista on Ikärajat.fi -sivusto.


text: MEKU valvoo myös kuvaohjelmien tarjoamista eli esimerkiksi sitä, noudattavatko televisiokanavat, elokuvateatterit ja tallenteita myyvät kaupat ikärajamerkintöjä. MEKU vastaa kuvaohjelmaluokittelijoiden koulutuksesta ja kertauskoulutuksesta sekä ylläpitää ja kehittää luokitteluohjelmistoa, jonka avulla kuvaohjelmalaissa tarkoitettu luokittelu toteutetaan.


text: Yleisö voi antaa MEKUlle palautetta lapsen kehitykselle haitallisten kuvaohjelmien tarjoamisesta. Yleisöpalautteen vastaanottamisesta annetaan vahvistus, ja jos palaute aiheuttaa toimenpiteitä, siitä toimitetaan tieto palautteen antajalle.


text: MEKU edistää myös lasten mediataitoja ja lapsille turvallisen mediaympäristön kehittämistä yhteistyössä muiden viranomaisten ja toimialan yhteisöjen kanssa. MEKU tiedottaa lapsia ja mediaa koskevista asioista sekä toimii asiantuntijana lasten mediaympäristön kehityksessä. Yksikössä myös edistetään toimialaan liittyvää tutkimusta sekä seurataan alan kansainvälistä kehitystä.


text: KAVIn museoesinekokoelmassa on elokuvauksessa, laboroinnissa, levityksessä ja esityksissä käytettyjä laitteita ja aineistoja kuten kameroita, leikkauspöytiä, projektoreita, rekvisiittaa, näyttelijöiden rooliasuja ja elokuvateattereiden kalusteita. Joukossa on myös taikalyhtyjä, jotka kuuluvat elokuvaa edeltäneeseen, vuosisatojen takaiseen kuvanesitysperinteeseen. Suurin osa esineistöstä on kuitenkin peräisin äänielokuvan ajalta, 1930-luvun ja nykyhetken väliltä.


text: Museon kokoelmia kartutetaan pääasiassa lahjoituksin. KAVIin talletettavien elokuvien käyttöoikeudet jäävät useimmiten tallettajalle, mutta museoesineet instituutti pyrkii saamaan omistukseensa.


text: Helsingin Kalasatamassa yhdentoista vuoden ajan toiminut Elävän kuvan museo sulki näyttelytilansa 4.6.2015. Omaehtoinen näyttelytoiminta on korvaavien tilojen puuttuessa toistaiseksi keskeytynyt.


title: Kuhmoisten kirkko

text: Kuhmoisten kirkko on rakennettu Päijät-Hämeen Kuhmoisiin vuosina 1784–1785 aikakautensa merkittävimpiin kirkonrakentajiin kuuluvan eräjärveläisen Matti Åkerblomin johtamana. Se nimettiin valmistumisaikansa hallitsijan mukaan Kustaa III:n kirkoksi. Kirkko on pohjamuodoltaan sisäviisteinen puinen ristikirkko. Suhteikkaan kirkkorakennuksen ulkoseinissä on empiretyylinen ulkovuoraus korostettuine kulmapilastereineen. Ulkovuoraus on vuodelta 1828. Paanukaton keskeltä kohoaa korkea paanupeitteinen viirintanko. Kirkon sisustaa leimaa 1930-luvulla tehty uudistus.


title: Kuhmoisten kirkko

text: Kuhmoinen mainitaan Padasjoen emäseurakunnan kappeliseurakuntana jo vuonna 1540. Oma kirkkoherrakuntansa Kuhmoinen oli vuosina 1639–1741. Sen jälkeen Kuhmoinen oli uudelleen Padasjoen kappelina vuoteen 1860, jolloin se itsenäistyi omaksi seurakunnaksi. Vuodesta 2017 lähtien Kuhmoinen on ollut osa Hollolan seurakuntaa ja siihen kuuluvaa Kuhmoinen-Padasjoki kappeliseurakuntaa, joka ylittää Keski-Suomen ja Päijät-Hämeen maakuntarajan.


title: Kuhmoisten kirkko

text: Kirkkoon liittyy erillinen Mats Åkergrenin vuonna 1786 rakentama kellotapuli. Lounaissuomalaista tapulityyppiä edustavan 1700-luvun loppupuolen kellotapulin huipussa ollut tyypillinen sipulikupoli on myöhemmin korvattu kahdeksankulmaisella kartiolla. Tapulissa on samanlainen empiretyyppinen vuoraus kuin kirkossa.


title: Kuhmoisten kirkko

text: Sisäseinien puuvuoraus tehtiin 1887 arkkitehti Alfred Cavénin suunnitteleman korjauksen yhteydessä. Koko sisätila uusittiin 1932 arkkitehti Kauno S. Kallion suunnitelmien mukaan. Taiteilija Emil Filén toteutti lehtereiden reliefit 1935. Viimeksi kirkkoa kunnostettiin vuonna 1986 arkkitehti Olli Kuusen suunnitelman mukaan.


title: St Davidin tuomiokirkko

text: St David's Cathedral on katedraali St David’sissa Walesissa.


title: St Davidin tuomiokirkko

text: Pyhä David perusti paikalle luostariyhteisön varhaiskeskiajalla. Nykyinen katedraali on perustettu luostarin paikalle. 1100-luvulla paavi Calixtus II julisti kirkon pyhiinvaelluskohteeksi, jolloin rakennettiin alttari, joka sittemmin tuhoutui uskonpuhdistuksen aikana. Pyhiinvaeltajien määrät romahtivat tämän vuoksi huippuaikojen lukemista.


title: St Davidin tuomiokirkko

text: Englannin sisällissodassa Cromwellin joukot tuhosivat kirkon. John Nash aloitti länsisiiven korjaamisen vuonna 1793. Vuonna 2007 pylväskäytävien remontti saatiin valmiiksi.


title: Multian kirkko

text: Multian kirkko on Multian seurakunnan kirkko Keski-Suomessa Multialla. Puinen ristikirkko valmistui 1796, mutta vuonna 1900 valmistuneessa perinpohjaisessa muutostyössä kirkko muuttui päätytornilliseksi pitkäkirkoksi.


title: Multian kirkko

text: Alkuperäinen tasavartinen sisäviisteinen ristikirkko valmistui 1796. Sen suunnitteli ja rakensi Mats Åkergren. Aumatun paanukaton ristikohdassa oli pieni torni ja sisällä kuorin katto oli pyörökaaren mallinen. Kirkon vierelle valmistui vuonna 1810 erillinen kellotapuli, jonka rakensi Erkki Leppänen.


title: Multian kirkko

text: Kirkko vihittiin 11. joulukuuta 1796 "Loviisa Charlottan kirkoksi", nimi tuli Mecklenburg-Schwerinin prinsessalta Luise Charlottelta, joka oli lyhyen aikaa kuningas Kustaa IV Aadolfin kihlattu.


title: Multian kirkko

text: 1800-luvun loppupuolella kirkkoon tehtiin peruskorjaus, joka oli varsin perusteellinen: sanottiin ainoastaan lattialankkujen jääneen jäljelle vanhasta kirkosta. Kirkkoa jatkettiin pitkäkirkoksi. Alttari ja sakaristo muutettiin länsisakaraan ja itäsakaran jatkeeksi rakennettiin korkea goottilaistyylinen torni. Katolla ollut pikkutorni eli kattoratsastaja purettiin pois. Vanha kellotapuli todettiin heikkokuntoiseksi ja purettiin. Muutostöiden suunnittelija oli Vaasan lääninarkkitehti Karl Viktor Reinius, joka oli 1890-luvulla tehnyt paljon opintomatkoja Keski-Eurooppaan.


title: Multian kirkko

text: Kirkon alkuperäinen ja myös nykyinen väri vuodesta 1971 lähtien on tiilenruskea. Kirkko oli välillä maalattu valkoiseksi. Ulkopuoli on maalattu ja kunnostettu viimeksi 1995.


title: Multian kirkko

text: Nykyinen uusi alttaritaulu hankittiin keräysvaroilla vuonna 1912. Sen on maalannut Felix Frang. Kirkon toinen tornikelloista on valettu 1829 Pietarissa ja toinen 1842 Tukholmassa. Vanhan alttaritaulun yläosa "Kristus ristillä" on sijoitettu kirkon peräseinälle. Vanhan alttaritaulun alaosa, joka esittää "Pyhää Ehtoollista", on sijoitettu seurakuntasaliin. Taulut lahjoitti vuonna 1824 Matias Gillstén. Näiden taulujen tekijä on tuntematon, mahdollisesti 1800-luvun alkupuolelta Jonas Bergman tai Johannes Backman.


title: Multian kirkko

text: Albanus Jurva rakensi Multian kirkon ensimmäiset urut vuonna 1902. Urut olivat 16-äänikertaiset ja tuon ajan rakennustyylin mukaisesti romanttiset. Urkujen julkisivu on klassismin tyylinen, mutta oli koristeltu runsaammin kuin julkisivut tuona aikana yleensä. Soittimen tekniikan epäluotettavuuden ja uusien urkuihanteiden takia urut purettiin 1960 ja tilalle rakennettiin Kangasalan urkutehtaan 28-äänikertaiset uusbarokki-tyyliset urut, joihin käytettiin kahdeksan äänikertaa vanhoista uruista. Urut on toiseen kertaan uusittu vuonna 2006. Urkurakentamo Veikko Virtasen rakentamien 22-äänikertaisten uusien urkujen kaapin ja julkisivun mallina ovat olleet kirkon ensimmäiset urut.


title: Multian kirkko

text: Lukupulpettina toimii vanhan kirkon saarnatuoli, jonka apostoliset maalaukset ovat Karl Frekrik Blomin tekemät 1840. Kirkon eteisessä olevan vaivaisukon vuodelta 1835 kunnosti Alpo Ruokonen 1977. Eteisessä oleva pöytä on vanhasta sakaristosta.


title: Fredrik Joakim Ekman

text: Fredrik Joakim Ekman (1. syyskuuta 1798 Uusikaupunki – 13. maaliskuuta 1872 Helsinki) oli suomalainen opettaja, josta tuli pappi.


title: Fredrik Joakim Ekman

text: Ekmanin vanhemmat olivat varanotaari ja pormestari Carl Christoffer Ekman ja Sara Elisabet Gadolin. Hän valmistui filosofian tohtoriksi (maisteriksi) 1823 ja tuli ruotsin kielen opettajaksi Viipurin lukioon 1829, mutta siirtyi pappisuralle 1838. Pappina Ekman toimi muun muassa Ruhnun saarella, mistä hän kirjoitti kuvauksen "Beskrifning om Runö i Liffland" (1847). Vuonna 1848 Ekman siirtyi kappalaiseksi Turkuun. Siellä hän julkaisi 1854 kuvauksen veljensä, taidemaalari Robert Wilhelm Ekmanin Turun tuomiokirkkoon maalaamista freskoista, sekä 1860-1867 arvokkaan kokoelman Suomen kirkollisia ja kouluasetuksia.


title: Fredrik Joakim Ekman

text: Ekmanin puoliso vuodesta 1830 oli Sofia Agatha Anders (k. 1876). Heidän poikansa Karl Anders Ekman (1833–1855) oli lupaava taidemaalari, joka kuoli Düsseldorfissa keuhkotautiin vain 22-vuotiaana. Tytär Charlotta (k. 1876) kuului puolestaan 1860-luvulla Tukholman kuninkaalliseen oopperaan.


title: Southwarkin tuomiokirkko

text: Southwarkin tuomiokirkko () on katedraali Lontoon Southwarkissa, lähellä London Bridgeä.


title: Southwarkin tuomiokirkko

text: Swithun perusti pappisyhteisön Southwarkiin 800-luvulla. Ensimmäinen paikalla ollut kirkko, josta on maininta Domesday bookissa vuodelta 1086, on kokonaan hävinnyt ja vuonna 1206 suuri osa St Maryn kirkosta tuhoutui tulipalossa. Nykyisen kirkon vanhimmat osat ovat peräisin palon jälkeisestä jälleenrakennuksesta. Kirkko valmistui 1300-luvulla.


title: Southwarkin tuomiokirkko

text: Seurakuntalaiset ostivat kirkon kuningas Jaakko I:ltä ja kunnostivat sen. 1800-luvun puolivälissä se oli päässyt niin huonoon kuntoon, että vaadittiin sen purkamista. Arthur Blomfieldin suunnittelema uusi kirkkolaiva rakennettiin vuosina 1889–1897. Seurakuntakirkosta tehtiin Southwarkin hiippakunnan katedraali vuonna 1905.


title: Kyrenian linna

text: Kyrenian linna sijaitsee Kyrenian kaupungissa Pohjois-Kyproksessa. Sen rakensivat bysanttilaiset 800-luvulla suojatakseen kaupunkia arabeilta. Vuonna 1191 Kolmannella ristiretkellä ollut Rikhard I Leijonamieli valloitti Kyproksen. Tämän jälkeen maata hallinneet Lusignanit uudistivat linnan täydellisesti. Kyproksen hallitsija Hugo I teki valtakaudellaan (1205–1218) linnasta kuninkaallisen palatsin. Tuolloin rakennettiin vallihauta linnan ympärille.Venetsialaisten hallintakaudella linnasta tehtiin entistä vahvempi, jolloin se kesti jopa tykistön tulitusta.


title: Kyrenian linna

text: Kyrenian linnassa olevassa haaksirikkomuseossa on näytteillä Kyrenialainen laiva, joka on vanhin merenpohjasta nostettu laiva maailmassa.


title: Töpöpeippoleski

text: Töpöpeippoleski ("Vidua nigeriae") on leskien heimoon kuuluva varpuslintu.


title: Töpöpeippoleski

text: Töpöpeippoleskeä tavataan Kamerunissa, Gambiassa, Nigeriassa ja Etelä-Sudanissa. Lajin kannankehitys on vakaa, ja se on luokiteltu elinvoimaiseksi.


title: Kyrenialainen laiva

text: Kyrenialainen laiva on 300 luvulla eaa. Aleksanteri Suuren aikakaudella uponnut kauppalaiva. Laiva löydettiin Kyrenian sataman läheisyydestä ja nostettiin ylös vuosina 1968-1969. Laiva on nykyään nähtävillä haaksirikkomuseossa, joka sijaitsee Kyrenian linnassa. Tutkimusten mukaan laivan on arveltu uponneen vuonna 306 eaa., jota ennen se purjehti noin 80 vuotta palvellen itäisen Välimeren kauppiaita. Laivan reitti kulki todennäköisesti Sámoksen, Kosin ja Rodoksen kautta pitkin Turkin rannikkoa ennen kuin laiva saapui Kyprokselle, missä se tuhoutui myrskyssä. Laiva on vanhin löydetty kauppalaiva maailmassa: se on 2 300 vuotta vanha.


title: Kyrenialainen laiva

text: Laivan pituus oli noin 14 metriä, ja sen purjehdusnopeus oli 4-5 solmua. Laiva on rakennettu alepponmännystä. Laivan kunnostus alkoi vuonna 1970, ja se kesti neljä vuotta.


title: Kyrenialainen laiva

text: Suurin osa laivan lastista oli yli 400 viiniamforaa, jotka olivat enimmäkseen peräisin Rodokselta. Osa saviruukuista on muodoltaan samanlaisia kuin Sámoksen pohjoisosissa. Lisäksi lastina olimanteleita. Niitä oli astioissa noin 9 000 kappaletta, ja ne olivat hyvin säilyneitä. Lastina oli myös 29 kappaletta kivisiä myllynkiviä, jotka olivat mukana myös painolastina. Myllynkivet oli todennäköisesti valmistettu Kosin saarella olevalla kivilouhoksella.


title: Kyrenialainen laiva

text: Kyrenialainen laiva on kuvattuna kyproslaisissa 10, 20 ja 50 sentin kolikoissa.


title: Nigerianleski

text: Nigerianleski ("Vidua maryae") on leskien heimoon kuuluva varpuslintu.


title: Nigerianleski

text: Nigerianleskeä tavataan Jos Plateaussa Nigerian keskiosissa. Vaikka lajin levinneisyysalue on pieni, ei sen uskota olevan vaarassa, ja se on luokiteltu elinvoimaiseksi.


title: Luettelo pikkuplaneetoista: 380001–381000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
380001:stä ja päättyen 381000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 381001–382000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
381001:stä ja päättyen 382000:een.
Kokonaisen luettelon löytää katsomalla Luettelo pikkuplaneetoista.


title: Seututie 573

text: Seututie 573 alkaa valtatie 9:ltä Outokummusta Pohjois-Karjalasta ja suuntaa Kaaville Pohjois-Savoon. Maakuntien rajalle saakka tie kulkee Kaavintienä. Kaavin kunnan puolella tie jatkuu Outokummuntienä Luikonlahteen saakka. Luikonlahden ja Kaavin välinen tie on nimetty Luikonlahdentieksi. Kaavin Kirkonkylän pääraitin kohdalla tie on Kaavintie. Ennen päätepistettään tie kulkee lyhyen matkaa Kellolahdentienä. Seututie 573 päättyy Kuopiontien risteykseen. Outokummun pohjoispuolella tie risteää Vuonoksen radan vartioimattomassa tasoristeyksessä.


title: Seututie 573

text: Outokummun keskustan itäpuolella seututie 573 risteää seututie 504:n (Outokumpu - Koli-tie) kanssa. Seututie 504 yhdistää valtatie 9:n ja valtatie 6:n.


title: Seututie 573

text: Kaavin Maarianvaarasta lähtee seututie 502 Polvijärvelle.


title: Seututie 573

text: Kaavin Luikonlahdesta lähtee yhdystie 5720 Tuusniemelle valtatie 9:lle sekä seututie 506 Juukaan valtatie 6:lle.


title: Seututie 573

text: Seututie 566 lähtee Kaavin kirkonkylältä valtatie 9:lle Kuopion suuntaan. Seututie 569 suuntaa Kaavilta pohjoiseen kohti Kuopion kaupunkiin kuuluvia Juankoskea ja Nilsiää.


title: Seututie 573

text:
Outokumpu:
 Kaavi:


title: Johan Georg Lillienberg

text: Johan Georg Lillienberg (3. elokuuta 1713 Bolmsö, Smoolanti – 26. huhtikuuta 1798 Toresund, Södermanland) oli ruotsalainen kreivi, joka toimi muun muassa vuorikollegion presidenttinä, valtiopäivämiehenä sekä Turun ja Porin läänin maaherrana. Hän oli myös Ruotsin kuninkaallisen tiedeakatemian jäsen.


title: Johan Georg Lillienberg

text: Lillienberg opiskeli Lundin yliopistossa ja oli sen jälkeen lähettiläänä Wienissä ja Konstantinopolissa 1730–1740-luvuilla. Vuonna 1746 hänet nimitettiin Gotlannin laamanniksi ja 1749 Turun ja Porin läänin maaherraksi. Lillienberg hoiti tehtävää vuoteen 1757 saakka, jonka jälkeen hän jatkoi Uppsalan läänin maaherrana. 1762 Lillienberg nimitettiin valtion vuorikollegion presidentiksi. Kuninkaalliseen tiedeakatemiaan hänet valittiin vuonna 1768. Valtiopäivillä Lillienberg edusti hattupuoluetta ja oli yksi ryhmittymän näkyvimpiä toimijoita.


title: Johan Georg Lillienberg

text: Tultuaan Turun ja Porin läänin maaherraksi Lillienberg hankki huomattavan maaomaisuuden Suomesta ostamalla mm. Sundholman kartanon Uudestakaupungista ja Lempäälästä kaikki eversti Mårten Segercrantzin omistamat tilat, mm. Sotavallan, Innilän ja Lastusten kartanot.


title: Adore You

text: "Adore You" on yhdysvaltalaisen artistin Miley Cyruksen single. Kappale on kolmas single Cyruksen neljänneltä studioalbumilta "Bangerz" (2013). Kappale virallistettiin singleksi 17. joulukuuta 2013 ja sen musiikkivideo julkaistiin 26. joulukuuta 2013. Levy-yhtiönä toimi, samoin kuin kolmannella singlelläkin, RCA Records. Kappale on saanut pääasiassa hyvää palautetta: kriitikoet kehuivat muun muassa Cyruksen vokaaleita singellä.


title: Adore You

text: 18. joulukuuta 2013 Cyrus julkaisi kyseisen singlen kansikuvan hänen Instagram -ja Twitter-käyttäjillään. Kansikuvassa näkyy vain puolet Cyruksen kasvoista, mutta pääkuvassa ovat Cyruksen edessä olevat ruusut. Ruusujen yläpuolella ja Cyrusin kasvojen vasemmalla puolella lukee singlen nimi, "Adore You." Kansikuva on hyvin erilainen verrattuna Cyruksen edellisiin kansikuviin, mutta kansikuvaa on verrattu Cyruksen entistä enemmän provosoivaan julkiseen kuvaan.


title: Adore You

text: "Adore You" sai pääasiassa hyvää palautetta kriitikoilta, jotka kehuivat muun muassa kappaleen tuotantoa ylipäätään ja Cyrusin vokaaliosaamista. Nick Catucci "Entertainment Weeklyltä" kehui Cyrusin monipuolista ja vaihtelevaa äänenkäyttöä hellästä raskaaseen. "Los Angeles Timesin" Kitty Empire "The Guardianilta" oli sitä mieltä, että "Adore You" on yksi "vähiten showmainen ja parhaiten onnistuneista kappaleista" koko albumilta. Jon Dolan "Rolling Stone" -lehdestä kutsui singleä "hyvin kauniiksi albumin avajaiskappaleeksi". "Slant Magazinen" Kyle Fowle arvosti "tasapainoa haavoittuvaisuuden ja rohkeuden välillä". Vaikka vastaanotto oli kriitikoiden silmissä pääasiassa positiivinen, sai single myös muita arvosteluja. Evan Sawdey "PopMattersilta" tunsi, että kappale "ei sisältänyt minkäänlaista muutosta ja oli hyvin mitäänsanomaton."


title: Adore You

text: Singlen "Adore You" musiikkivideo julkaistiin 26. joulukuuta 2013 VEVOssa. Musiikkivideossa Cyrus makaa sängyllä lakanan alla sekä kylpyammeessa ja kuva vaihtelee yö -ja päivävision välillä.


title: Haappusten kirkko

text: Haappusten kirkko on Rauman seurakunnan kirkko, joka sijaitsee Paroalhon kaupunginosassa. Se on rakennettu 1962. Kirkon yhteydessä on kokous- ja kerhotiloja.


title: Jeremias Wallén

text: Jeremias Wallén (synt. Wallenius, 26. joulukuuta 1693 Piikkiö – 20. heinäkuuta 1772 Tukholma) oli suomalainen lakimies, valtiopäiväedustaja ja maaherra. Hänen isänsä oli Vehmaan kirkkoherra Jeremias Wallenius. Wallén aateloitiin vuonna 1743.


title: Jeremias Wallén

text: Hän toimi aluksi sotatuomarina Henkiratsuväkirykmentissä ja Etelä-Skånen ratsuväkirykmentissä 1717–1725, jonka jälkeen Wallén nimitettiin Suomen armeijan ylisotatuomariksi. Vuonna 1728 hän aloitti Turun hovioikeuden sihteerinä ja toimi myöhemmin sen asessorina. Karjalan laamannikunnan laamanniksi Wallén nimitettiin 1744.


title: Jeremias Wallén

text: Vuonna 1757 Wallénista tuli Turun ja Porin läänin maaherra. Hän siirtyi lyhytaikaisesti Södermanlandin läänin maaherraksi 1769 ja myöhemmin samana vuonna Västernorrlandin läänin maaherraksi. Valtiopäivämiehenä Wallén oli neljään otteeseen vuosien 1755 ja 1772 välillä.


title: Hautajärven kirkko

text: Hautajärven kirkko on Sallan Hautajärvellä sijaitseva rajaseutukirkko. Se on rakennettu 1963 jatkamaan talvisodassa tuhoutuneen Kuusamon Paanajärven rajaseutukirkon perinteitä. Kirkolliskokouksen vuoden 1995 päätöksellä rajaseututyö päättyi ja rajaseutupiirit lakkautettiin 2000-luvun alkuun mennessä. Nykyisin kirkko kuuluu Sallan seurakunnalle.


title: Jalkapallon Suomensarjan kausi 1967

text: Jalkapallon Suomensarjan kausi 1967 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat pääsivät nousukarsintaan, jonka kaksi parasta nousi Mestaruussarjaan kaudeksi 1968.


title: Jalkapallon Suomensarjan kausi 1967

text: Uusinta: LaPS - Ponnistus 3–5


title: Jalkapallon Suomensarjan kausi 1967

text: Uusinta: OTP - Elo 3–0 (pelattiin Kajaanissa)


title: Jalkapallon Suomensarjan kausi 1967

text: Ponnistus - OTP -ottelu jäi nousun kannalta merkityksettömänä pelaamatta.


title: Jalkapallon Suomensarjan kausi 1967

text: Rosenlewin Urheilijat -38 ja Porin Karhut yhdistyivät seuraavalle kaudelle. Uusi seura, Porin Ässät sai RU-38:n hankkiman paikan mestaruussarjassa 1968. Karhut jatkoi Suomensarjassa Ässien kakkosjoukkueena.


title: Jalkapallon Suomensarjan kausi 1967

text: Suomen jalkapallon sarjataulukoita


title: Tammijärven kirkko

text:
Tammijärven kirkko on Luhangan Tammijärvellä sijaitseva kyläkirkko. Se kuului alun perin Joutsan seurakunnalle. Kirkko valmistui 1963 vapaaehtoisvoimin kerätyillä varoilla. Sen suunnitteli arkkitehti Matti Hämäläinen. Kirkon yhteydessä on kerhohuone.
Vuonna 1989 kirkko luovutettiin Luhangan kappeliseurakunnalle. Joutsan evankelis-luterilaiseen seurakuntaan kuuluva Luhangan kappeliseurakunta luopui hallinnoimastaan Tammijärven kyläkirkosta. Vuonna 2015 Putkilahden Rukoushuoneyhdistys Betania ry osti kirkon Putkilahden helluntaiseurakunnalle.
Tammijärven kyläkirkko onkin rakennettu v. 1963 Putkilahden helluntaiseurakunnan jäsenen Rauha Siviä Laaksovirran perikunnan lahjoittamalle tontille. (Lähde loppuosan täydennykseen: RV, Veikko Ripatti)


title: A Very Brutal Christmas

text: A Very Brutal Christmas on yhdysvaltalaisen thrash metal -yhtyeen Austrian Death Machinen joulu-EP, joka julkaistiin vuonna 2008 levymerkillä Metal Blade Records.


title: A Very Brutal Christmas

text: Edellistä albumia mukaillen kaikki kappaleet sisältävät näyttelijä Arnold Schwarzeneggeriä parodisoivaa ääninäyttelyä.


title: Sammonlahden kirkko

text: Sammonlahden kirkko on Sammonlahden seurakunnan kirkkorakennus Lappeenrannassa. Virvoittavien vetten tykö -niminen kirkko valmistui 1992. Sen suunnitteli paikallinen arkkitehtuuritoimisto Riitta ja Kari Ojala. Kirkko ja sen yhteydessä oleva seurakuntakeskuksen on rakennettu betonista, punatiilestä ja Ristijärven harmaasta graniitista.


title: Sammonlahden kirkko

text: Kirkkosali on muodoltaan pyöreä ja alttari on salin keskellä. Alttaritauluna on yksinkertainen Andreaan risti, jonka läpi luonnonvalo pääsee saliin. Kirkkosalia hallitsevat sinisen ja vihreän sävyt. Kirkkoon mahtuu noin 490 henkeä.


title: Lázaro Rivas

text: Lázaro Rivas Scull (4. huhtikuuta 1975 Havanna – 22. joulukuuta 2013 Mayabeque) oli kuubalainen kreikkalais-roomalaisen tyylin painija, olympiamitalisti, maailman- ja amerikanmestari sekä Pan-Amerikan kisojen kultamitalisti.


title: Lázaro Rivas

text: 52–55 kilogramman painoluokissa kilpaillut Rivas saavutti olympiahopeaa Sydneyssä 2000 hävittyään loppuottelussa Etelä-Korean Sim Kwon-holle. Atlantassa 1996 ja Ateenassa 2004 hän sijoittui viidenneksi. MM-kilpailuista Rivas voitti kultaa Ateenassa 1999 ja kaksi pronssia. Pan-Amerikan kisoissa hän voitti kaksi kultamitalia, ja Pan-Amerikan mestaruuskilpailuista hän voitti seitsemän kultaa, hopean ja pronssin.


title: Lázaro Rivas

text: Rivas kuoli 22. joulukuuta 2013, 38-vuotiaana. Hän joutui puukotuksen uhriksi ja kuoli provinssin sairaalassa.


title: Aivopieru

text: Aivopieru tarkoittaa tietynlaista inhimilliseen virheeseen toistuvassa tehtävässä johtavaa poikkeavaa aivotoimintaa tai yleisemmin henkistä herpaantumista tai tehtävään liittyvää unohtamista. Henkilön puheita ja kannanottoja arvosteltaessa sanaa aivopieru käytetään joskus samassa merkityksessä kuin sanontaa "päästää sammakko suustaan", mutta tällöin ilmaus on selvästi alatyylinen.


title: Aivopieru

text: Aivotutkija Tom Eichele osallistui Bergenin yliopistossa Norjassa kansainvälisen tutkijaryhmän työhön, jossa osoitettiin, että aivokuvista on tunnistettavissa virhettä ennakoivaa aivojen toimintaa jopa 30 sekuntia ennen kuin tutkittu henkilö tekee virheen. Tutkijat epäilevät, että aivojen poikkeava toiminta johtuu niiden yrityksestä säästellä voimia siirtymällä vähemmän valppaaseen tilaan. Tutkijat julkaisivat tuloksensa 21.4.2008 tieteellisessä verkkojulkaisussa "Proceedings of the National Academy of Sciences". Ryhmä nimesi ilmiön "epäsopivaksi aivotoiminnan muutokseksi" (engl. maladaptive brain activity change).


title: Aivopieru

text: Yhdysvalloissa sanaa käytetään yleensä tarkoittamaan valitettavaa ja loppuun asti ajattelematonta toimintaa. Philadelphia Flyersin puolustaja Denis Gauthierin mukaan aivopieru pääsee, kun joku "hetkeksi kadottaa loogisen järjenjuoksun...ja tekee jotakin tyhmää".


title: Aivopieru

text: Suomessa sanan käyttö vastaa sen käyttöä Yhdysvalloissa. Esimerkiksi valtiovallan aikeita rajoittaa alkoholin saatavuutta on luonnehdittu aivopieruksi viitaten samalla kokemuksiin kieltolaista.


title: Aivopieru

text: Tutkivana journalistina työskentelevä Louie Pierson puolestaan esittää, että siinä missä onnettomuudet ovat ehkäistävissä, "aivopieruja ei voi ennakoida eikä ehkäistä ja että ne ovat yleismaailmallisia".


title: Aivopieru

text: Sana aivopieru (englanniksi "brain fart") lienee johdettu vitsikkäästi sanasta aivomyrsky (engl. "brainstorm"). Toinen arvaus sanan alkuperästä on johdos sanasta aivoinfarkti (engl. "brain infarction"), mutta tätä ei voitane pitää kovin todennäköisenä. Mielikuvien tasolla suolistokaasun ja ontuvien ajatusten tahaton ilmoille päästäminen vertautuvat toisiinsa loppujen lopuksi aika luonnollisesti.


title: Aivopieru

text: Artikkeli englanninkielisessä Wikipediassa.


title: Sebastian Aho (ruotsalainen jääkiekkoilija)

text: Sebastian Johannes Aho (s. 17. helmikuuta 1996 Uumaja, Ruotsi) on ruotsalainen jääkiekkopuolustaja, joka pelaa NHL-joukkue New York Islandersin organisaatiossa. Hän pelannee lähinnä AHL-joukkue Bridgeport Sound Tigersissa.


text: Elite Prospects -sivuston mukaan Aho on monipuolinen, liikkuva puolustaja, jolla on erinomainen pelikäsitys. Hän ei ole kovin isokokoinen, mutta paikkaa puutteensa hyvällä sijoittumisellaan ja pelinlukutaidollaan. Aho on myös hyvä kiekollisena ja pelaa itsevarmasti. Hän myös avaa peliä hyvin.


text: Ahon kasvattajaseura on Sävar HT. Hän siirtyi juniorina sittemmin IF Björklöveniin, josta Aho jatkoi 15-vuotiaana Skellefteå AIK:hon kaudeksi 2011–2012. Hänellä oli tuolloin J18 Allsvenskanissa joukkueen paras teholukema (+18). Aho voitti kauden päätteeksi sarjasta hopeaa. Hänet valittiin samalla kaudella myös TV-Puckenin arvokkaimmaksi pelaajaksi.


text: Kauden 2012–2013 Aho pelasi suurimmaksi osaksi Skellefteån J20-joukkueessa, mutta hän vahvisti kevätkaudella myös seuran J18-joukkuetta, jotka voittivat J18 Allsvenskanin pronssia. Aho valittiin myös sarjan parhaaksi puolustajaksi. Hän pelasi samalla kaudella myös ensimmäisen Elitserien-ottelunsa.


text: Toukokuussa 2013 Aho teki nelivuotisen SHL-sopimuksen Skellefteån kanssa. Hän pelasi kaudesta 2013–2014 noin puolet SHL:ssä ja puolet J20-junioreissa. Aho pelasi SHL:ssä 21 runkosarja- ja 13 playoff-ottelua tehopistein 1+4=5. Hän voitti kauden päätteeksi Ruotsin-mestaruuden. Ensimmäisellä kokonaisella SHL-kaudellaan 2014–2015 Aho teki 41 runkosarjaottelussa tehot 1+8=9 sekä 13 playoff-ottelussa tehot 1+3=4. Hän voitti kauden päätteeksi hopeaa. Mestarien liigassa Aho teki kymmenessä ottelussa tehot 1+4=5. Hän jakoi Skellefteån sisäisen tehotilaston voiton Pär Lindholmin kanssa lukemalla +10. Kaudella 2015–2016 Aho teki SHL:n runkosarjassa 16 tehopistettä. Hän voitti kauden päätteeksi hopeaa.


text: Vitjaz Podolsk varasi Ahon koko viidentenä pelaajana kesällä 2016. Saman vuoden lokakuussa hänen sopimustaan Skellefteån kanssa jatkettiin kolmella vuodella kevääseen 2020 saakka. Aho oli kaudella 2016–2017 joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 10+20=30, joilla hän sijoittui koko SHL:n puolustajien maalipörssissä toiseksi edellään vain Färjestad BK:n Magnus Nygren ja jakoi puolustajien pistepörssin kolmannen sijan Rögle BK:n Cade Fairchildin kanssa.


text: Aho jäi useana vuotena ilman , vaikka muuan muassa vuoden varaustilaisuuteen NHL:n kykyjenetsijäpalvelu oli listannut hänet Euroopassa pelanneista kenttäpelaajista sijalle 13. Lopulta New York Islanders varasi Ahon yli-ikäisenä (21 vuotta) viidennellä kierroksella 139. pelaajana kesällä . Jo saman kesän heinäkuussa hän teki joukkueen kanssa kolmivuotisen tulokassopimuksen. Islanders lähetti Ahon syksyn harjoitusleirin päätteeksi AHL-joukkue Bridgeport Sound Tigersin vahvuuteen. Hän teki NHL-debyyttinsä 31. joulukuuta 2017 vieraissa Colorado Avalanchea vastaan. Aho sai ottelussa jääaikaa 15.57 minuuttia. Hän keräsi ottelusta teholukeman –2. NHL-uransa avausmaalin Aho teki kolmannessa ottelussaan 7. tammikuuta 2018 ylivoimalla New Jersey Devilsia vastaan. Hän keräsi ottelussa myös syöttöpisteen Cal Clutterbuckin tekemään maaliin. Aho valittiin ottelun ykköstähdeksi.


text: Aho pelasi alle 20-vuotiaiden MM-kilpailuissa vuonna 2015. Vuoden 2016 turnaus jäi häneltä väliin Ahon saatua harjoisottelussa kiekon kaulaansa. Hän edusti Ruotsia myös alle 18-vuotiaiden MM-kilpailuissa vuosina 2013 ja 2014, joista jälkimmäisen turnauksen päätteeksi valmennus valitsi Ahon joukkueensa turnauksen yhdeksi kolmesta parhaasta pelaajasta. Hänet valittiin myös Saksaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Aho pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän toimi joukkueensa varakapteenina, kuten myös samana vuonna pelatussa World U-17 Hockey Challengessa, joka päättyi pronssiin. Aho on toiminut myös Ruotsin alle 16- ja 17-vuotiaiden maajoukkueiden kapteenina.


text: Ruotsin A-maajoukkueessa Aho on pelannut 12 ottelua tehden yhden maalin. Hän teki A-maajoukkuedebyyttinsä Channel One Cupissa 15. joulukuuta 2016 Moskovan VTB-jääpalatsissa turnauksen isäntäjoukkue Venäjää vastaan. Ensimmäisen A-maajoukkuemaalinsa Aho teki Euro Hockey Challengessa 21. huhtikuuta 2017 Hrodnassa Valko-Venäjää vastaan.


text: 10. marraskuuta 2013 Aho pelasi ensimmäistä kertaa alle 18-vuotiaiden neljän maan turnauksessa Suomen joukkueessa pelannutta täyskaimaansa, vuonna 1997 syntynyttä hyökkääjä Sebastian Ahoa vastaan. He ovat sittemmin kohdanneet toisensa myös ikäkausimaajoukkueiden arvokisoissa asti.


text: Ahon isoveli Samuel on pelannut jääkiekkoa Ruotsin alemmissa sarjoissa, pikkusisko Selma naisten SDHL-liigaa HV71:ssä ja pikkusisko Selina SDHL-liigaa IF Björklövenissä. Heidän isänsä on lähtöisin Suomesta. Ahojen suomalaisista serkuista Tuomas Tuokkola on valmentanut SM-liigassa, Pekka Tuokkola pelannut maalivahtina neljän maan pääsarjatasolla ja Eveliina Tuokkola hyökkääjänä naisten SM-sarjassa.


title: Villa Baumgartner

text: Villa Baumgartner oli arkkitehti Lars Sonckin suunnittelema kaupunkihuvila Helsingin Kaivopuistossa, osoitteessa Itäinen Puistotie 17.


title: Villa Baumgartner

text: Villa Baumgartner valmistui vuonna 1906. Bamgartnerin suvulle se siirtyi vuonna 1918. Kymmenen vuotta myöhemmin sekä kotina että konttorina toimineessa rakennuksessa tehtiin suuri remontti. Tämän seurauksena valtaosa rakennuksen jugendiin viittaavista elementeistä poistettiin.


title: Villa Baumgartner

text: Rakennus vaurioitui venäläisten ilmapommituksissa 26.–27. helmikuuta 1944, mutta sodan jälkeen se kunnostettiin ja suojeltiin merkittävänä rakennustaiteellisena muistomerkkinä.


title: Villa Baumgartner

text: Britannian suurlähetystö osti huvilan ja puratti sen syksyllä 1972. Suomen erään kuuluisimman arkkitehdin luomuksen purkaminen aiheutti jonkinasteisen skandaalin. Tontille nousi uusi, englantilaisen arkkitehti Steven Quinlanin suunnittelema lähetystötalo vasta vuonna 1990.


title: Villa Baumgartner

text: Rakennus esittää vuorineuvoksen huvilaa Matti Kassilan vuoden 1953 elokuvassa Tyttö kuunsillalta.


title: Quenelle

text: Quenelle on ele, jossa toinen käsi osoittaa maahan ja toisella kädellä kosketetaan olkapäätä. Sen teki tunnetuksi ranskalainen poliitikko ja koomikko Dieudonné M'bala M'bala. Hän käytti sitä ensimmäisen kerran julkisesti vuoden 2009 europarlamenttivaalien yhteydessä.


title: Quenelle

text: Kriitikoiden mielestä se on käänteinen natsitervehdys ja on siksi tullut myös suosituksi uusnatsien keskuudessa Euroopassa. Dieudonné itse kiistää sen olevan antisemitisminen tai natsitervehdys.


title: Quenelle

text: Myös useat julkisuuden henkilöt ovat käyttäneet elettä. Heitä ovat esimerkiksi poliitikko Jean-Marie Le Pen, jalkapalloilijat Mamadou Sakho ja Samir Nasri, koripalloilija Tony Parker, muusikko Varg Vikernes sekä elokuvantekijä Alain Soral.


title: Quenelle

text: Helmikuussa 2014 ranskalainen jalkapalloilija Nicolas Anelka sai Englannin jalkapalloliitolta 80 000 punnan sakon ja viiden ottelun pelikiellon tehtyään quenelle-tervehdyksen pelikentällä.


title: Bangerz Tour

text: Bangerz Tour oli yhdysvaltalaisen laulajan Miley Cyrusin helmikuussa 2014 alkanut neljäs konserttikiertue. Kiertue poikkesi laulajan aiemmista kiertueista siinä, että se oli hänen ensimmäinen maailmankiertueensa. Kiertueen tarkoituksena oli mainostaa Cyrusin neljättä studioalbumia "Bangerz" (2013). Kiertue alkoi 14. helmikuuta 2014 Vancouverista, Kanadasta ja jatkui sieltä Eurooppaan. Suomessa Cyrus nähtiin 1. kesäkuuta 2014 Hartwall-areenalla. Konserttishow’ta on kuvailtu muun muassa ”rivoksi”. Konsertti on ansainnut osakseen pääasiassa positiivisen vastaanoton. Kriitikot ovat kehuneet muun muassa Cyruksen lavaolemusta, laulua ja vaatevarastoa.


title: Bangerz Tour

text: Vuonna 2012 Cyrus ilmoitti jättävänsä musiikin taka-alalle ja musiikin teon sijaan hän ilmoitti keskittyvänsä elokuvauraansa. Samana vuonna Cyrus esiintyi muun muassa elokuvissa "LOL: Laughing Out Loud" ja "So Undercover". Alun perin hänen piti myös toimia ääninäytelijänä animaatioelokuvassa "Hotel Transylvania", mutta hylkäsi projektin siksi, että halusi keskittyä uudelleen musiikkiin. Tammikuussa 2013 Cyrus päätti lopettaa levytyssopimuksensa Hollywood Recordsin kanssa ja vaihtoi RCA Recordsiin. Cyrus on tehnyt kolme albumia Hollywood Recordsin kanssa: "" (2007), "Breakout" (2008) ja "Can’t Be Tamed" (2010). Lisäksi Hollywood Record julkaisi Cyrusin EP:n "The Time of Our Lives" (2009). Maaliskuussa 2013 Cyrus virallisti neljännen studioalbuminsa ja kertoi sen tulevan myyntiin vuoden 2013 lopulla.


title: Bangerz Tour

text: Neljäs studioalbumi, "Bangerz", julkaistiin 4. lokakuuta 2013. Albumi sijoittui parhaillaan sijalle yksi "Billboard" 200 -listalla ja sijoittui myös monissa muissa maissa hyville sijoille. 7. lokakuuta Cyrus vieraili "Today Show'ssa", jossa hän vihjasi ensimmäisen kerran aikeistaan lähteä kiertueelle vuonna 2014. 26. lokakuuta Cyrus teki yllätysvierailun "Saturday Night Livessa", jossa hän virallisti kiertueensa. 11. marraskuuta kolme kiertuetta mainostavaa mainosta julkaistiin YouTubessa.


title: Bangerz Tour

text: Joulukuussa 2013 Cyrus ilmoitti, että The Blonds ja Kenzo ovat vastuussa puvustuksesta kiertueella, mutta listaan lisättiin tammikuussa 2014 myös Roberto Cavalli. Cyrus aloitti konsertin harjoitukset myöhemmin saman kuun aikana. Tammikuussa myös virallistettiin, että John Kricfalusi (ohjelman Ren ja Stimpy luoja) olisi vastuussa kiertueen kuvituksista ja animaatioista.


title: Bangerz Tour

text: Konsertin tapahtumat ovat kaikilla pysähdyspaikoilla olleet pääasiassa samat. Erot ovat löytyneet pääasiassa vaatetuksista ja akustisen setin kappaleista. Konsertti alkaa Cyruksen sisääntulolla: Cyruksen kasvot ilmestyät valtavalle screenille, jolloin yhtye alkaa soittaa kappaletta ”SMS (Bangerz)”. Tämän aikana myös taustatanssijat ilmestyvät lavalle mitä ihmeellisimmissä puvuissa. Kappale loppuu hetkellisesti, jolloin screenillä olevan Cyruksen suu avautuu ja sen sisältä ilmestyy kieli. Cyrus ilmestyy suuaukolle ja liukuu kieltä pitkin alas aloittaen avauskappaleen ”SMS (Bangerz)” laulamisen. Heti avauskappaleen perään Cyrus esittää kappaleen ”4x4”.


title: Bangerz Tour

text: Näiden kappaleiden jälkeen Cyrus vaihtaa asunsa vihreään, marijuana-inspiroituun asuun, ja esittää konsertin kolmannen kappaleen, ”Love Money Party”. Tämän esityksen aikana Cyrus istuu kultaisen auton etupellillä, mutta myöhemmin nousee seisomaan auton katolle. Kun tulee kohta, jossa Big Seanin rap-vokaalit tulevat vuoroonsa, ilmestyy lavalle jättimäinen nukke, joka esittää kyseistä artistia. Kappaleen lopuksi Cyrus hyppää auton kyydistä ja heittää dollareita yleisöön.


title: Bangerz Tour

text: Pienen puheen jälkeen on vuorossa kappaleet ”My Darlin” ja ”Maybe You’re Right”. Taas Cyrus suorittaa asuvaihdoksen, jonka jälkeen on vuorossa kappale ”FU”. Tämän kappaleen aikana lavalle ilmestyy jättimäinen lohikäärme, jolle Cyrus on laulavinaan kappaleen. Tämän jälkeen Cyrus esittää kappaleen ”Do My Thang”, joka poikkeaa melko lailla studiossa työstetystä versiosta: Kappale on puoliksi studiokappaleen mukainen ja puoliksi country-henkinen. Tämän jälkeen on vuorossa kappale ”Get It Right”. Kappaleen esimmäinen puolisko menee lavalla olevan sängyn päällä makaamiseen (sekä Cyrus että taustatanssijat). Tämän jälkeen on taas vuorossa asunvaihdos mustavalkoiseen asuun, jonka jälkeen Cyrus ilmestyy lavalle ja esittää kappaleen ”Can’t Be Tamed”. Lavalla on kappaleen aikana jättimäinen koira, joka esittää Cyruksen vastikään menehtynyttä Floyd-koiraa. Taas on vuorossa asuvaihdos, jonka jälkeen Cyrus esittää kappaleen ”Adore You”. Kappaleen aikana yleisössä kiertää kamera, joka kuvaa yleisöä. Cyrus kehottaa jokaista kuvattavaa suutelemaan toisiaan, riippumatta sukupuolesta, ja kuva näkyy isolla screenillä. Tämän jälkeen Cyrus esittää kappaleen ”Drive”. (Suomessa Cyrus esitti ”Adore You” -kappaleen jälkeen cover-version kappaleesta ”Lucy In The Sky With Diamonds” ja vasta tämän jälkeen kappaleen ”Drive”.)


title: Bangerz Tour

text: Seuraavaksi on vuorossa asuvaihdos ja Cyrus vaihtaa samalla lavaa akustista settiä varten. Akustinen setti on vaihdellut pysähdyspaikoittain, luultavasti riippuen siitä, mitä Cyrus on halunnut sillä hetkellä laulaa. Kaikissa hän on kuitenkin esittänyt akustisen version kappaleestaan ”Rooting for My Baby”. Cyrus on esittänyt akustisen setin aikana coverit muun muassa näistä kappaleista: ”The Scientist” (alkuperäisesittäjä Coldplay); ”Hey Ya!” (alk.per. esittäjä OutKast); ”Jolene” (alk. per. esittäjä Dolly Parton); ”Summertime Sadness” (alk.per. esittäjä Lana Del Rey); ”Why’d You Only Call Me When You’re High” (alk.per. esittäjä Arctic Monkeys); ”You’re Gonna Make Me Lonesome When You Go” (alk.per. esittäjä Bob Dylan); ”Landslide” (alk.per. esittäjä (Fleetwood Mac) ja ”Wild Horses” (alk.per. esittäjä The Rolling Stones). Cyrus on esittänyt myös monia muita cover-versioita akustisen setin aikana, jotka on listattu kohtaan "kappalelista" (alapuolella).


title: Bangerz Tour

text: Akustisen setin jälkeen Cyrus suorittaa asuvaihdoksen ja esittää Mike Will Made Itin kappaleen ”23”, jossa Cyrus esiintyy vierailevana artistina. Tämän jälkeen Cyrus esittää kappaleen ”On My Own”, jossa hän tanssii eläimiksi pukeutuneiden taustatanssijoidensa kanssa. Viimeinen kappale ennen encorea on ”Someone Else”, jonka aikana Cyrus ratsasti suuren hot dogin päällä. Asuvaihdoksen jälkeen on vuorossa ensimmäisen encoren kappaleet ”We Can’t Stop” ja ”Wrecking Ball”. Molemmissa hänellä on päällään valkoinen vaatetus. Näiden jälkeen on toisen ja viimeisen encoren vuoro, joka myös päättää koko konsertin: ”Party in the U.S.A.”. Tämän kappaleen aikana Cyrusilla on päällään sini-punainen asustus, peruukki ja cowboy-hattu. Cyruksen taustatanssijat ovat myös pukeutuneet Amerikka-teemaisesti, kuten vapauden patsaaksi. Loppuhuipennuksien jälkeen Cyrus ja muut poistuvat lavalta ja Willie Nelsonin kappale ”Turn Out the Lights” alkaa soida areenalla."Päivämäärät saattavat muuttua."


title: Fredrik Ulrik von Rosen

text: Fredrik Ulrik von Rosen (1731 Tukholma – 23. huhtikuuta 1793 Tukholma) oli ruotsalainen kreivi, valtaneuvos ja maaherra. Hänen isänsä oli Suomen kenraalikuvernööri Gustaf Fredrik von Rosen.


title: Fredrik Ulrik von Rosen

text: Von Rosen aloitti sotilasuran jo nuorena ja ylennettiin vänrikiksi 16-vuotiaana 1747. Hän yleni myöhemmin kapteeniksi ja siirtyi sen jälkeen kuninkaalliseen hoviin, jossa von Rosen nimitettiin kamariherraksi vuonna 1764. Kaksi vuotta myöhemmin hänestä tuli hovimarsalkka ja 1774 kuningattaren ylihovitallimestari. Vuosina 1776–1781 von Rosen toimi Turun ja Porin läänin maaherrana. Valtiopäiville hän osallistui hattupuolueen edustajana. Von Rosen on haudattu Tukholmaan Riddarholmenin kirkkoon.


title: Nils Fredensköld

text: Nils Fredensköld (alk. Hasselbom, 14. heinäkuuta 1731 – 3. maaliskuuta 1792 Masku) oli suomalainen tuomari ja valtiopäivämies. Vuonna 1770 aateloidun Fredensköldin isä oli Turun akatemian rehtorina toiminut professori Nils Hasselbom.


title: Nils Fredensköld

text: Turun akatemian lisäksi Fredensköld opiskeli myös Lundin yliopistossa, josta hän valmistui tuomariksi vuonna 1751. Fredensköld toimi muun muassa sotatuomarina sekä Turun hovioikeuden asessorina. Hovioikeudenneuvokseksi hänet nimitettiin 1769. Turun ja Porin läänin virkaatekevänä maaherrana Fredensköld toimi Fredrik Ulrik von Rosenin virkakauden aikana kolmasti vuosina 1776, 1778 ja 1781. Valtiopäiville hän osallistui vuonna 1786.


title: Nils Fredensköld

text: Fredensköldin poika Nils Fredensköld nuorempi oli everstiluutnantti, joka kuoli Nils Hasselbomin suvun omistukseen hankkiman Kankaisten kartanon tulipalossa vuonna 1819.


title: Rimbon kirkko

text: Rimbon kirkko () on Ruotsissa Norrtäljen kunnan Rimbossa sijaitseva kirkkorakennus. Se on rakennettu 1400-luvun jälkipuoliskolla harmaakivestä ja osittain tiilistä. Todennäköisesti paikalla on ollut puukirkko jo 1100-luvulla. Kirkon suojeluspyhimyksenä on apostoli Andreas.


title: Rimbon kirkko

text: Runkohuone, sakaristo ja asehuone on rakennettu samanaikaisesti. Kellotapuli on rakennettu vuonna 1875 ja se on yhdistetty hautausmaan sisäänkäyntiin. Kuori on koristeltu kalkkimaalauksilla, jotka on ajoitettu ns. myöhäiseen Tierpin tyyppiin (1490–1520). Maalausten päälle laitettiin kalkkia luultavasti 1600-luvulla, mutta vuonna 1903 ne otettiin taas esiin. Vuosina 1999–2000 kirkon sisätilat remontoitiin.


title: Rimbon kirkko

text: Gotlantilaisesta kalkkikivestä tehty kastemalja on 1200-luvun jälkipuolelta ja triumfikrusifiksi todennäköisesti suunnilleen vuodelta 1275.


title: Knistan kirkko

text: Knistan kirkko () on Ruotsissa Lekebergin kunnan Fjugestassa sijaitseva kirkkorakennus. Se on rakennettu 1100-luvulla ja on Närken vanhin ajoitettu kirkko. Runkohuoneen puumateriaalista otetut näytteet todistavat sen olleen rakennettuna jo vuonna 1123. Kirkon vieressä sijaitsee hauta-alue, joka on käytettiin rautakaudella.


title: Knistan kirkko

text: Varhaiskeskiajalla kirkon runkohuoneen eteläisellä sivulla oli sisäänkäynti, joka muurattiin umpeen 1889 ja otettiin takaisin käyttöön 1950-luvulla tehdyssä remontissa. Sisäänkäynnin taottu rautaovi on nykyisin Örebron lääninmuseossa. Myöhemmin keskiajalla laajennettiin kuoria ja runkohuoneen pohjoissivulle rakennettiin sakaristo. Kuoria laajennettiin uudestaan 1720-luvulla. Sakariston vieressä oleva lisärakennus tehtiin vuonna 1986 varastoksi.


title: Knistan kirkko

text: Myöhäiskeskiajalla tai 1600-luvulla tehtiin nykyiset holvit. Holeveissa ja seinissä on hyvin säilyneet maalaukset 1600-luvulta, joiden aiheena ovat Vanhan testamentin kertomukset. 1950-luvulla tehdyn remontin tarkoitus oli palauttaa vanhempi ulkonäkö ja silloin muun muassa saarnastuoli ja alttaritaulu saivat takaisin alkuperäisen värityksensä. Kirkon vanhimmat kattotuolit on rakennettu tavalla, joka muistuttaa sauvakirkkoja. Joissakin niistä on myös jälkiä maalauksista, joka todistaa, että ne ovat olleet näkyvissä alusta asti.


title: Hjulsjön kirkko

text: Hjulsjön kirkko () on Ruotsissa Hälleforsin kunnan Hjulsjössä sijaitseva kirkkorakennus. Ulkonäöltään kirkko on Bergslagenille tyypillinen punainen paanuilla peitetty hirsikirkko. Hjulsjössä paikalla jo 1500-luvulla ollut hytti vaikutti asukasmäärän kasvuun sen verran, että sinne rakennettiin kappeli 1640-luvulla. Vuonna 1732 siitä tehtiin ristikirkko. Viitisenkymmentä vuotta myöhemmin rakennettiin torni.


title: Hjulsjön kirkko

text: Kirkkoa on remontoitu useita kertoja. Esimerkiksi vuonna 1892 vaihdettiin suljetut penkit avoimiin penkkeihin ja vanhat penkkiovet käytettiin paneeleina seinillä. Nykyiset sisätilat vastaavat pääosin vuonna 1952 tehtyjä muutoksia, jolloin tarkoitus oli palauttaa vanhempi sisustus. Silloin vaihdettiin aikaisemmat suorakulmaiset ikkunat nykyisiin kaarevareunaisiin ja kaikki vanhemmat esineet saivat takaisin alkuperäisen värityksensä.


title: Rizzo

text: Rizzo on muun muassa seuraavien henkilöiden sukunimi:


title: Kiinteistötyönantajat

text: Kiinteistötyönantajat ry KITA, vuoden 2013 loppuun Kiinteistöpalvelut ry, on kiinteistöalan ainoa työnantajajärjestö. Vuonna 2002 perustettu järjestö toimii kiinteistöalan työnantajien työmarkkinapoliittisena edunvalvojana ja neuvonantajana sekä kiinteistöpalveluja tuottavien yritysten elinkeinopoliittisena edunvalvojana. Kiinteistötyönantajat ry on Elinkeinoelämän keskusliitto EK:n jäsenliitto.


title: Kiinteistötyönantajat

text: Kiinteistötyönantajat ry:ssä on noin 400 jäsenyritystä, jotka tarjoavat kiinteistöpalvelujen ohella kiinteistöliiketoimintaan, kiinteistöjen hallinnointiin ja isännöintiin liittyviä palveluja. Kiinteistöpalvelualan työehtosopimusten piirissä on yli 60 000 työntekijää ja toimihenkilöä. Kiinteistöalan yritystoiminta työllistää noin 90 000 henkilöä, näistä noin 75 000 toimii kiinteistöpalvelualalla ja 15 000 muussa kiinteistöliiketoiminnassa.


title: Kiinteistötyönantajat

text: Kiinteistötyönantajat ry:n toimitusjohtaja on Pia Gramén.. Liiton hallituksen puheenjohtajana toimii Kari Virta ISS Palvelut Oy:stä ja varapuheenjohtajana Hannu Salonen HH-Kiinteistöpalvelut Oy:stä.